CELEX: 32015D2091
Language: bg
Date: 2015-11-17 00:00:00
Title: Решение за изпълнение (ЕС) 2015/2091 на Комисията от 17 ноември 2015 година за изменение на Решение за изпълнение 2011/431/ЕС относно финансовото участие на Европейския съюз в програми за контрол, проверка и надзор на рибарството в държавите членки за 2011 година (нотифицирано под номер C(2015) 7856)

19.11.2015   
            
            
               BG
            
            
               Официален вестник на Европейския съюз
            
            
               L 302/110
            
         РЕШЕНИЕ ЗА ИЗПЪЛНЕНИЕ (ЕС) 2015/2091 НА КОМИСИЯТА
   от 17 ноември 2015 година
   за изменение на Решение за изпълнение 2011/431/ЕС относно финансовото участие на Европейския съюз в програми за контрол, проверка и надзор на рибарството в държавите членки за 2011 година
   
      
         (нотифицирано под номер C(2015) 7856)
      
   
   (само текстовете на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словенски, фински, френски и шведски език са автентични)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (1), и по-специално член 129, параграф 2 от него,
   като взе предвид Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (2), и по-специално член 21 от него,
   като има предвид, че:
   
               (1)
            
            
               В съответствие с член 20 от Регламент (ЕО) № 861/2006 държавите членки изпратиха до Комисията своите програми за контрол на рибарството за 2011 г. заедно със заявленията за финансово участие на Европейския съюз в разходите, които ще се извършат по изпълнението на проектите, включени в тези програми.
            
         
               (2)
            
            
               В Решение за изпълнение 2011/431/ЕС (3) Комисията определи максималния размер за проект и процента на финансовото участие на Съюза в границите, установени в член 15 от Регламент (ЕО) № 861/2006, и посочи условията, при които може да се предоставя такова участие.
            
         
               (3)
            
            
               В член 2 от Решение № 2011/431/ЕС се предвижда, че всички плащания, за които е поискано възстановяване, трябва да са извършени от съответната държава членка до 30 юни 2015 г. и че плащанията, извършени след тази дата, не отговарят на условията за възстановяване.
            
         
               (4)
            
            
               Редица държави членки уведомиха Комисията през първата половина на 2015 г., че са срещнали трудности при спазването на този срок в контекста на финансовата криза.
            
         
               (5)
            
            
               С цел да се гарантира, че държавите членки са в състояние да провеждат изпълнението на тези проекти и не ги изоставят поради прекъсване на възстановяването на средства от страна на Комисията през втората половина на 2015 г., крайният срок, предвиден в член 2 от Решение за изпълнение 2011/431/ЕС, следва да бъде удължен до 31 март 2016 г.
            
         
               (6)
            
            
               Поради това Решение за изпълнение 2011/431/ЕС следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   В член 2 от Решение за изпълнение 2011/431/ЕС първата алинея се заменя със следното:
   
      „Всички плащания, за които е поискано възстановяване, се извършват от съответната държава членка до 31 март 2016 г.“
   
   Член 2
   Настоящото решение се прилага от 1 юли 2015 г.
   Член 3
   Адресати на настоящото решение са Кралство Белгия, Република България, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Италианската република, Република Кипър, Република Латвия, Република Литва, Република Малта, Кралство Нидерландия, Република Полша, Португалската република, Румъния, Република Словения, Република Финландия, Кралство Швеция и Обединеното кралство Великобритания и Северна Ирландия.
   
      Съставено в Брюксел на 17 ноември 2015 година.
      
         
            За Комисията
         
         Karmenu VELLA
         
            Член на Комисията
         
      
   
   
      (1)  ОВ L 149, 20.5.2014 г., стр. 1.
   
      (2)  ОВ L 160, 14.6.2006 г., стр. 1.
   
      (3)  Решение за изпълнение на Комисията от 11 юли 2011 година относно финансовото участие на Европейския съюз в програми за контрол, проверка и надзор на рибарството в държавите-членки за 2011 година (ОВ L 188, 19.7.2011 г., стр. 50).